Oranjehof Koshuis – Hoërskool Hopetown
You are here: Home / Oranjehof Koshuis
Oranjehof Koshuis – jou tuiste weg van die huis.
Oranjehof Koshuis is alles wat ’n mens van ’n ouerhuis sou verwag.
Ons skoon en netjiese kamers en badkamers is ruim en gemaklik. In die kombuis en eetsaal word liplekker, voedsame etes drie keer op ’n dag (met heerlike versnaperinge tussen-in) voorberei en bedien.
Dié terrein huisves ’n netjiese speelpark en keurig-versorgde tuine en grasperke waar inwoners lekker in die buitelug kan ontspan. Die skool se swembad is net om die draai en leerders koel graag hier af tydens die warm somerdae!
Binnenshuis kan inwoners hulself vermaak in die TV-kamer en die skool se swembad is net om die draai. Daar is ’n groot studiesaal waar aandag aan skoolwerk gegee word. (Dit is seker waarom daar elke jaar so baie Oranjehoffers op die verhoog staan tydens Hoërskool Hopetown se prysuitdeling!)
Ons koshuispersoneel se passie vir die koshuis en sy inwoners dra by tot ’n huislike atmosfeer en gevoel van geborgenheid. Ons het selfs ’n “ouma” wat al haar aandag net op die graad 1 – 3 maatjies toespits!
By Oranjehof Koshuis is daar nooit ’n vervelige oomblik nie. Ons hou gereeld DVD-aande (met behoorlike beheer, natuurlik!), koshuissokkies en vleisbraaie.
Die hoogtepunt van elke jaar is wanneer ons die ouers uitnooi om een aand by ons te kom kuier en ons hul dan trakteer met die beste uit die vleispotte van Oranjehof Koshuis!
Oranjehof Koshuis is beslis die plek om te wees. Maak vandag nog Oranjehof Koshuis jóú tuiste weg van die huis!